Глави I—V от се прилагат единствено за продуктите от сектора на плодовете и зеленчуците, посочен в член 1, параграф 2, буква и) от Регламент (ЕО) No 1308/2013, и за такива продукти, предназначени единствено за преработка.
 Раздел 2
 Оперативни програми
 Член 2
 Национална стратегия за устойчиви оперативни програми
 Структурата и съдържанието на националната стратегия, посочена в член 36, параграф 2 от Регламент (ЕС) No 1308/2013, се определя в приложение I към настоящия регламент.
 Член 3
 Национална рамка за екологични действия и допустимите инвестиции
 1. В отделен раздел на националната рамка, посочена в член 36, параграф 1 от Регламент (ЕС) No 1308/2013, се включват изискванията, установени в член 28 от Регламент (ЕС) No 1305/2013 на Европейския парламент и на Съвета
 4
 , на които трябва да отговарят екологичните действия, подбрани в рамките на дадена оперативна програма.
 В националната рамка се определя неизчерпателен списък с екологични действия и условията за тях, приложими в държавите членки, за целите на член 33, параграф 5 от Регламент (ЕО) No 1308/2013.
 Списъкът, посочен във втора алинея, може да включва следните видове екологични действия:
 а)действия, които са идентични на ангажименти за агроекология и климат, или биологично земеделие, посочени съответно в членове 28 и 29 от Регламент (ЕС) No 1305/2013, и които са предвидени в програмата за развитие на селските райони на съответната държава членка;
 б)Инвестиции в полза на опазването на околната среда;
 в)други действия в полза на опазването на околната среда, включително тези, които не са свързани пряко или непряко с конкретен парцел, но са свързани със сектора на плодовете и зеленчуците, при условие че те допринасят за опазването на почвите, икономиите на вода и енергия, подобряването или поддържането на качеството на водите, опазването на местообитанията или биологичното разнообразие, смекчаването на последиците от изменението на климата и за намаляването и подобряването на управлението на отпадъците.
 За всяко екологично действие, посочено в трета алинея, букви б) и в), в националната рамка се посочва:
 a)
 обосновка на действието въз основа на въздействието му върху околната среда; и
 б)
 поетият конкретен ангажимент или ангажименти.
 Националната рамка включва най-малко едно действие за прилагането на интегрирани практики за борба с вредителите.
 2. Екологичните действия, идентични на ангажименти за агроекология и климат или биологично земеделие, подпомагани в рамките на програма за развитие на селските райони, имат същата продължителност като споменатите ангажименти. Ако продължителността на действието надхвърля продължителността на първоначалната оперативна програма, действието продължава в следваща оперативна програма.
 Държавите членки могат да разрешат по-кратка продължителност на екологичните действия или дори тяхното прекратяване в надлежно обосновани случаи, по-специално въз основа на резултатите от оценката през предпоследната година от оперативната програма, посочена в член 57, параграф 3 от Делегиран регламент (ЕС) 2017/xxx.
 3. Инвестиции в полза на околната среда, извършени в помещенията на организациите на производители, асоциациите на организации на производители или дъщерните дружества, които отговарят на изискването за 90 %, посочено в член 22, параграф 8 от Делегиран регламент (ЕС) No 2017/xxx, или в помещенията на техните членове производители, отговарящи на условията за подпомагане за подпомагане, ако те:
 а)могат да постигнат намаляване на сегашното използване на